Rifat Kukaj

Rifat Kukaj (25 tetor 1939 - 11 shtator 2005) ishte një personalitet i shquar i letërsisë shqipe, sidomos i letërsisë për fëmijë. Ka qenë edhe skenarist, dramaturg dhe përkthyes.

 Biografia 
Rifat Kukaj lindi në Tërstenik të Drenicës, ku kreu edhe arsimin fillor ndërsa studioi në Normalen e Prishtinës.

Ai spikati veçanërisht në fushën e letërsisë për fëmijë dhe të rritur, duke krijuar vepra që pasqyrojnë jo vetëm realitetin shqiptar, por edhe një botë të pasur imagjinare dhe edukative për breza të tërë lexuesish. Shkrimtari Kukaj ka pasur një ndikim të jashtëzakonshëm në kulturën shqiptare, jo vetëm si krijues, por edhe si promotor i letërsisë cilësore për fëmijë. Gjatë karrierës së tij, ai udhëhoqi programet për fëmijë të Radio Prishtinës, ku kontribuoi në edukimin kulturor dhe artistik të fëmijëve përmes emisioneve të tij të pasura dhe tërheqëse.

Në rolin e redaktorit të librave për fëmijë në Shtëpinë Botuese "Rilindja", Kukaj mbështeti publikimin dhe përhapjen e veprave të autorëve të rinj shqiptarë. Ai gjithashtu përktheu letërsi për fëmijë nga autorë të ndryshëm sllovenë, kroatë, serbë dhe hungarezë, duke sjellë për lexuesin shqiptar elemente të kulturave të tjera dhe duke ndihmuar në ndërtimin e një urë lidhëse midis letërsisë shqiptare dhe asaj botërore. Përveç përkthimeve, shumë nga veprat e tij u botuan në gjuhë të ndryshme, çka dëshmon për universialitetin dhe vlerat artistike të krijimtarisë së tij. 

Krijimtaria e Kukajt përfshin mbi 100 vëllime librash dhe rreth 30 radio-drama, duke mbuluar një spektër të gjerë zhanresh dhe tematikash. Ai kontribuoi në afirmimin e letërsisë shqipe në rrjedhat ndërkombëtare, duke e bërë zërin e saj të dëgjohet përtej kufijve. Rifat Kukaj njihet edhe për mbështetjen dhe ndihmën e tij ndaj autorëve të rinj, duke u shërbyer si mentor dhe frymëzues për shumë krijues të brezave pasardhës.

Shkrimtari Rifat Kukaj ndërroi jetë në Ulqin dhe u varros në vendlindjen e tij, duke lënë pas një trashëgimi që vazhdon të inspirojë breza të rinj shkrimtarësh dhe lexuesish. Emri i tij mbetet i ngulitur thellë në historinë e letërsisë shqiptare, si një figurë e përkushtuar ndaj artit, kulturës dhe fëmijërisë.

 Tituj të veprave 
 Xhuxhi nga Taxhuxhi - dramë humorisitike
 Lepuri me pesë këmbë - skenarë filmi artistik
 Kokërmeli e Pilivesa (1971) - roman
 Dita e xhufkave (1972)- roman
 Shkrepi i Diellit (1972)- roman
 Minaku i përhimtë (1973)- roman
 Vjollca magjike (1974)- roman
 Rrasa e Zogut (1975)- roman
 Droja (1978)- roman
 Dreri me një bri (1986)- roman 
 Xhuxhi nga Xhuxhishta (1998)- roman 
Zogu i bardhe -roman 
 Gogozheli i Gogozhinës (1999)- roman 
 shkurtabiqi më i madh në botë {2000} - roman (botoi: URA)
 Fshehtësia e breshkës (2002)- roman 
 Majmuni me kurorë mbretërore (2003)- roman
 Fshati i Pishës (1969)- libër poezishë (botoi: NOVA MAKEDONIJA)
 Vjollca magjike

 Shih edhe 
 Letërsia në Kosovë
 Poezi të lira të Rifat Kukës

 Referime 

Kategoria:Lindje 1939
Kategoria:Njerëz nga Drenasi
Kategoria:Njerëz nga Drenica
Kategoria:Shkrimtarë shqiptarë
Kategoria:Shkrimtarë kosovarë
Kategoria:Shkrimtarë për fëmijë
Kategoria:Vdekje 2005